**Autószerviz napló adataival kapcsolatos webprogramozói feladat:**

* Készíts alkalmazást PHP alapokon Laravel keretrendszerben, javascript (vue.js, jQuery stb.), HTML, CSS, SQL (MySql, MariaDb, SQLite) technológiák segítségével.
  + Irányelvek
    - Az alkalmazás vizuális megjelenésére nincs megkötés, de javasolt Bootstrap, Tailwind vagy hasonló CSS framework használata.
    - A PHP kódok kövessék az OOP irányelveit. Készíts több osztályt, amelyek pl. kezelik az adatbázis műveleteket, ügyfelek adatait, megjelenítést, validációt stb. (service, action, request stb. Laravel eszköztárak).
    - A PHP kódok ne tartalmazzanak HTML-t.
    - A Javascript és a CSS kódok legyenek elkülönítve.
    - Minden kód, fájl, adat stb. legyen UTF-8 kódolású.

* Hozz létre egy adatbázist ***carservice*** néven 3 db táblával
  + clients (ügyfelek)
    - **id**: ügyfél egyedi azonosítója
    - name: ügyfél neve
    - card\_number: ügyfél okmányának alfanumerikus azonosítója
  + services (szerviznapló)
    - **id:** napló egyedi azonosítója
    - client\_id: ügyfél egyedi azonosítója a clients táblából
    - car\_id: ügyfél autójának azonosítója (ügyfelenként egyedi) a cars táblából
    - log\_number: szerviz alkalom (ügyfél és autójaként egyedi)
    - event: esemény típusa
    - event\_time: esemény időpontja
    - document\_id: munkalap azonosítója
  + cars (autók)
    - **id:** autó egyedi azonosítója
    - client\_id: ügyfél egyedi azonosítója a clients táblából
    - car\_id: ügyfél autójának azonosítója (ügyfelenként egyedi) a cars táblából
    - type: autó típusa
    - registered: regisztrálás időpontja
    - ownbrand: értéke 1 ha saját márkás, értéke 0 ha nem saját márkás
    - accidents: balesetek száma
* Minden betöltéskor a kód ellenőrizze le, hogy az adatbázis táblái üresek-e. Amennyiben üres, töltse be a csatolt JSON állományokból az adatokat a megfelelő táblákba. (ősfeltöltés)
* Az alkalmazás alapértelmezetten 1 oldalból áll, ezen az oldalon jelenítsd meg listában az ügyfeleket:
  + ügyfél azonosító
  + név
  + okmányazonosító

oszlopokkal

* Az ügyfél nevére kattintva, oldal újratöltés nélkül jelenítsd meg az ügyfél autóit táblázatos formában a kiválasztott ügyfél adatai alatt közvetlenül. A táblázatban a következő oszlopok szerepeljenek:
  + autó sorszáma (car\_id)
  + autó típusa
  + regisztrálás időpontja
  + saját márkás-e
  + balesetek száma
  + az autóhoz tartozó legutolsó (legnagyobb lognumber-rel rendelkező) szerviznapló bejegyzés eseményének neve
  + az autóhoz tartozó legutolsó (legnagyobb lognumber-rel rendelkező) szerviznapló bejegyzés eseményének időpontja
* Az autó sorszámára kattintva, oldal újratöltés nélkül táblázatos formában jelenítsd meg annak szerviznaplóját a következő oszlopokkal:
  + alkalom sorszáma (lognumber)
  + esemény neve
  + esemény időpontja
  + munkalap azonosító

A “regisztralt” nevű eseményeknél az esemény időpontja üres, itt jelenítsd meg újra az autóhoz tartozó regisztrálás időpontját.

* Az oldal tetején, legyen egy kereső funkció. A kereső tartalmazzon input mezőt és egy gombot.

Az űrlapmezők elnevezései:

* + ügyfél neve
  + ügyfél okmányazonosítója

A gomb megnyomásakor a beírt adatokat validálja le az alkalmazás Kliens és Server oldalon is.

Validációk:

* vagy az egyik vagy a másik mező kitöltése kötelező
* ha mindkét mezőt kitöltötte a felhasználó azt hibának jelezzük
* az okmányazonosító mezőhöz csak betűk és számok írhatóak

A hibákról kapjon visszajelzést a felhasználó!

Sikeres validáció után az alkalmazás keresse meg az ügyfelet. Az ügyfél nevét nem kötelező teljesen kitölteni, de ha több találat van, mint 1db akkor jelezzen hibát a rendszer. Az okmányazonosítóra viszont csak pontos találat az elfogadott.

Sikeres találat esetén a következő adatok jelenjenek meg az ügyfélről az űrlap alatt:

* ügyfél azonosítója
* ügyfél neve
* ügyfél okmányazonosítója
* autóinak darabszáma
* összes szerviznapló bejegyzések száma, ami az ügyfélhez tartozik (összes autójához tartozó)

A feladat megoldását tömörített formában küldd el számunkra emailben, vagy helyezd el egy fájlmegosztó felületen (GitHub, GoogleDrive stb.). A tömörített állomány tartalmazza az eredeti JSON állományokat, valamint a teljes forráskódot (az alkalmazás által igényelt mappa struktúrában). Kerüljön még bele az elkészített adatbázis szerkezeti exportja is.

Egy README.MD állományba jegyezd fel, hogy milyen verziókat használtál az egyes komponensekből (PHP, Laravel stb.), valamint, hogy az elkészült applikáció használatához milyen lépéseket kell elvégezni. Telepítési információk, konfigurációs állomány beállítása stb.